# Zmluva o Municipálnom úvere – Eurofondy (A) č. 37/023/19

Prima banka Slovensko, a.s., Hodžova 11, Žilina, 010 11, IČO: 31 575 951,

zapísaná v Obchodnom registri Okresného súdu Žilina, Oddiel: Sa, Vložka číslo: 148/L (ďalej len „banka“)

**a**

**Obec Rokytov**

**Sídlo: Obecný úrad Rokytov, Rokytov 115, 086 01 Rokytov**

**IČO: 00 322 563**

**Zastúpený: Mgr. Ľubomír Pangrác-Piter, starosta obce**

(ďalej len „klient“)

uzatvárajú v súlade s rozhodnutím zastupiteľstva zo dňa **30.08.2019** a zmysle § 497 a nasl. Obchodného zákonníka zmluvu o úvere s nasledovným obsahom:

1. Predmet zmluvy o úvere a základné podmienky
   1. Predmetom tejto zmluvy je poskytnutie úveru bankou klientovi za podmienok dohodnutých v tejto zmluve, Obchodných podmienkach pre úvery právnickým osobám a fyzickým osobám podnikateľom, samosprávam a vlastníkom bytov a nebytových priestorov – Prima banka Slovensko, a.s. (ďalej len „OP“) a Všeobecných obchodných podmienkach – Prima banka Slovensko, a.s. (ďalej len „VOP“), ktoré tvoria jej neoddeliteľnú súčasť.
   2. Klient sa zaväzuje vrátiť banke poskytnuté peňažné prostriedky, platiť banke úroky z poskytnutých peňažných prostriedkov, ďalšie príslušenstvo, poplatky a náklady a plniť si ďalšie zmluvné povinnosti.
   3. Zmluvné strany sa dohodli na nasledujúcich základných podmienkach úveru:
      1. **Druh úveru:** Termínovaný úver
      2. **Výška úveru:** **174 852,22 EUR**, slovom: **Stosedemdesiatštyritisícosemstopäťdesiatdva EUR dvadsaťdva centov**

**Účel úveru: Predfinancovanie a spolufinancovanie nenávratného finančného príspevku** na projekt **„REKONŠTRUKCIA A INVESTÍCIE SPOJENÉ PRE VYTVORENIE PODMIENOK PRE TRÁVENIE VOĽNÉHO ČASU PRE MIESTNU KOMUNITU – OBECNÁ BUDOVA ROKYTOV**“ podporeného z fondov EÚ a ŠR v rámci Programu rozvoja vidieka 2014-2020

**(úhrada a refundácia)**

Spolufinancovaný fondom: Európsky poľnohospodársky fond pre rozvoj vidieka (EPFRV)

Opatrenie č./názov: 7 Základné služby a obnova dedín vo vidieckych oblastiach

* + 1. **Čerpanie úveru:**
       1. Spôsob čerpania úveru: postupne
       2. Lehota na čerpanie: **od** **03.10.2019 do 01.10.2020.**
       3. Dátum prvého čerpania úveru nesmie byť neskôr ako **30.09.2020.**
       4. Minimálna výška jednotlivého čerpania úveru **nie je stanovená.**
    2. **Úročenie úveru:**
       1. Druh úrokovej sadzby: variabilná úroková sadzba
       2. Referenčná sadzba je hodnota **12** mesačného Euribor®
       3. Úrokové rozpätie je **1,00** **% p.a.**
       4. Celková variabilná sadzba je hodnota **12** mesačného Euribor® + úrokové rozpätie **1,00** **% p.a.**
    3. **Splácanie úveru:** 
       1. Splácanie istiny bude vykonávané v súlade s článkom 4.
       2. Platenie úrokov mesačne v prvý pracovný deň kalendárneho mesiaca.
    4. **Deň splatnosti Termínovaného úveru: 02.10.2020.** Banka môže adekvátne skrátiť lehotu splácania úveru v prípade vykonania predčasnej splátky úveru klientom, a to tak, že oznámením zaslaným klientovi určí deň splatnosti Termínovaného úveru na nový, skorší deň.

1. Čerpanie úveru a podmienky pre čerpanie
   1. Klient musí splniť podmienky pre čerpanie uvedené v OP.
   2. Okrem splnenia podmienok uvedených v OP, môže banka podmieniť čerpanie splnením nasledovných podmienok:
2. **predloženie právoplatne podpísanej a účinnej zmluvy o Nenávratnom finančnom príspevku na projekt „REKONŠTRUKCIA A INVESTÍCIE SPOJENÉ PRE VYTVORENIE PODMIENOK PRE TRÁVENIE VOĽNÉHO ČASU PRE MIESTNU KOMUNITU – OBECNÁ BUDOVA ROKYTOV“, kde suma nenávratného finančného príspevku bude min. vo výške 150 000,00 EUR, systém financovania bude refundácia a účet pre príjem nenávratného finančného príspevku bude účet klienta vedený v Prima banke Slovensko, a.s.;**
3. **predloženie právoplatne podpísanej a účinnej Zmluvy o dielo na stavebné práce týkajúce sa projektu „REKONŠTRUKCIA A INVESTÍCIE SPOJENÉ PRE VYTVORENIE PODMIENOK PRE TRÁVENIE VOĽNÉHO ČASU PRE MIESTNU KOMUNITU – OBECNÁ BUDOVA ROKYTOV“, kde hodnota diela bude max. vo výške 174 852,22 EUR. V prípade predloženia Zmluvy o dielo s vyššou hodnotou klient vydokladuje vlastné zdroje vo výške rozdielu a to buď ich zostatkom na účte vedenom v Prima banke Slovensko, a.s. alebo ich preinvestovaním v súlade s účelom úveru;**
4. **v prípade refundácie bude k čerpaniu okrem faktúry predložený aj doklad o jej zaplatení.**
   1. Klient môže čerpať najviac vo výške zodpovedajúcej čiastke, ktorá mu bola na realizáciu projektu riadne vyúčtovaná.
   2. **Maximálna výška spolufinancovania nákladov projektu 24 852,22 EUR.**

1. Poplatky
   1. Klient musí zaplatiť banke jednorazový poplatok za poskytnutie úveru, ktorý je splatný v deň účinnosti tejto zmluvy vo výške **437,13 EUR**, slovom: **Štyristotridsaťsedem EUR trinásť centov** .
   2. Klient musí raz ročne, vždy do 31.01. platiť banke poplatok za monitoring zmluvných podmienok za príslušný kalendárny rok vo výške **0,1** % zo zostatku istiny úveru k 31.12. predchádzajúceho roku.
   3. Banka môže vykonať úhradu poplatkov inkasným spôsobom z účtu klienta č.ú.: **SK43 5600 0000 0036 0631 4008**. Za účelom úhrady poplatkov musí klient zabezpečiť na účte dostatok finančných prostriedkov na ich úhradu. Za účelom inkasovania poplatkov môže banka zaťažiť účet klienta č.ú. **SK43 5600 0000 0036 0631 4008** aj v prípade nedostatku prostriedkov na účte.
   4. Okrem poplatkov uvedených v tejto zmluve, musí klient platiť banke poplatky uvedené v Sadzobníku poplatkov.
2. Splácanie úveru a inkaso
   1. Ak bude počas doby štyroch (4) rokov po uzatvorení zmluvy klientovi poskytnutý nenávratný finančný príspevok, musí klient takto získané peňažné prostriedky použiť na vykonanie splátky časti istiny úveru, a to do piatich (5) pracovných dní od ich prijatia. Po prijatí nenávratného príspevku, no najneskôr odo dňa štvrtého (4) výročia uzatvorenia tejto zmluvy, musí klient začať splácať zostatok istiny úveru formou rovnomerných kapitálových splátok. Presnú výšku splátok istiny, frekvenciu splácania a príslušný deň splátky istiny určí banka formou oznámenia.
   2. Počas doby prvých štyroch (4) rokov po uzatvorení zmluvy, najneskôr však do prijatia nenávratného finančného príspevku, môže klient za podmienok uvedených v OP predčasne splatiť úver alebo jeho časť, avšak na takéto splatenie môže použiť výlučne vlastné nenávratné zdroje. Pre tento účel sa za vlastné nenávratné zdroje budú považovať zdroje klienta získané inak ako prijatím úverov, pôžičiek, návratných finančných výpomocí, zmeniek, komunálnych obligácií alebo iným obdobným spôsobom, ak existuje povinnosť na ich vrátenie.

4.3. Splátky istiny a platbu úrokov vykoná banka inkasným spôsobom z bežného účtu klienta v banke, prednostne z účtu č**.: SK43 5600 0000 0036 0631 4008.** Klient musí mať počas trvania právneho vzťahu založeného touto zmluvou v banke nepretržite vedený bežný účet a zabezpečiť na účte dostatok finančných prostriedkov na úhradu splátky istiny a príslušenstva. Klient však oprávňuje banku k inkasu prostriedkov zo všetkých jeho účtov, ktoré mu vedie alebo bude viesť. Za účelom inkasa úrokov môže banka zaťažiť účty klienta aj v prípade nedostatku prostriedkov na účtoch. Ďalej klient oprávňuje banku, aby rezervovala resp. blokovala finančné prostriedky na účtoch klienta, ktoré mu vedie alebo bude viesť, ktoré by mohli slúžiť na vyrovnanie jeho záväzkov voči banke. Banka bude prednostne blokovať prostriedky na účte uvedenom v prvej vete.

1. Vyhlásenia klienta
   1. Klient záväzne vyhlasuje, že:

* bol informovaný o úrokovej sadzbe, poplatkoch a nákladoch súvisiacich s úverom podľa § 37 ods. 2 zákona o bankách;
* prevzal a oboznámil sa pred uzatvorením zmluvy o úvere s jej súčasťami a súhlasí s nimi: OP, VOP a Sadzobník poplatkov.
* poskytol banke pred podpisom tejto zmluvy komplexné údaje o svojom finančnom stave a nezatajil žiadne skutočnosti, ktoré by mali za následok uvedenie banky do omylu pri posudzovaní žiadosti klienta o úver; a údaje poskytnuté banke pred podpisom tejto zmluvy sa k momentu jej podpisu nezmenili.

1. Povinnosti klienta
   1. Klient nesmie vytvárať finančný dlh.
   2. Bez súhlasu banky sa klient musí zdržať nakladania so svojím majetkom prevyšujúcim za rok v úhrne hodnotu 1/12 výnosu na dani z príjmov pripadajúcej na klienta (podielová daň) za predchádzajúce zdaňovacie obdobie.
   3. Klient musí zabezpečiť, aby riadiaci orgán alebo iná oprávnená osoba vyplatila nenávratný finančný príspevok priamo na účet klienta, z ktorého sa vykonáva inkaso splátok úveru.
   4. Klient musí počas trvania právneho vzťahu založeného touto zmluvou využívať platobné služby poskytované bankou, a to tak, aby prostredníctvom účtov klienta vedených v banke boli vykonávané všetky jeho platobné operácie (najmä kreditné obraty), pričom platobné služby inej banky nebude na vykonávanie platobných operácií (najmä kreditných obratov na bežnom účte) využívať vôbec.
   5. Klient sa musí zdržať poskytnutia zabezpečenia v rozsahu uvedenom v OP. Banka však súhlasí, aby klient zriadil zabezpečenie formou záložného práva v prospech Pôdohospodárskej platobnej agentúry alebo inej oprávnenej osoby ako poskytovateľa pomoci podľa zmluvy o poskytnutí nenávratného finančného príspevku určené na zabezpečenie pohľadávok zo zmluvy o poskytnutí nenávratného finančného príspevku. V tomto prípade sa na klienta nevzťahuje ani povinnosť poskytnúť dodatočné zabezpečenie uložená OP.

1. Zabezpečenie
   1. Pri uzatvorení tejto zmluvy nebolo dohodnuté žiadne zabezpečenie.
2. Sankcie
   1. Opatrenia, ktoré je banka oprávnená vykonať v prípade, že dôjde k zmene okolností, za ktorých bola uzatvorená táto zmluva na strane klienta ako aj prípady, ktoré sa považujú za zmenu týchto okolností sú upravené v OP. Okrem toho sa za zmenu okolností na strane klienta považuje aj:
   * porušenie zmluvy o poskytnutí nenávratného finančného príspevku alebo porušenie finančnej disciplíny v zmysle platných právnych predpisov (či bolo toto porušenie deklarované rozhodnutím štátneho orgánu alebo nie); pričom na preukázanie existencie porušenia zmluvy alebo finančnej disciplíny postačí oznámenie príslušného orgánu o existencii tohto porušenia;
   * predčasné ukončenie alebo akákoľvek podstatná zmena (najmä zmena výšky nenávratného finančného príspevku) zmluvy o poskytnutí nenávratného finančného príspevku a
   * zavedenie ozdravného režimu alebo nútenej správy voči klientovi.
   1. Exekučné konanie, nútený výkon alebo iné obdobné konanie, ktorého účelom je nútený výkon právoplatného rozhodnutia alebo exekučného titulu je zmenou okolnosti na strane klienta iba v prípade, že sa ním postihuje majetok v úhrnnej hodnote prevyšujúcej 1/12 výnosu na dani z príjmov pripadajúcej na klienta (podielová daň) za predchádzajúce zdaňovacie obdobie. To isté platí o začatí dobrovoľnej dražby.
   2. Po dobu, po ktorú trvá skutočnosť, ktorá je zmenou okolností na strane klienta, sa výška úrokovej sadzby zvýši o prirážku vo výške **1,00 % p. a**.
3. Poskytovanie informácií
   1. Na dobu trvania tejto zmluvy, udeľuje klient banke súhlas na overovanie pravdivosti ním uskutočnených vyhlásení a predložených dokladov u tretích osôb, pričom využitie tohto oprávnenia sa nepovažuje za porušenie bankového tajomstva.
   2. Klient súhlasí, aby banka v súvislosti s prezentovaním výsledkov svojej činnosti zverejnila informáciu o tom, že je financujúcou bankou klienta.
   3. Klient súhlasí s  poskytnutím akýchkoľvek informácií týkajúcich sa tejto zmluvy ako aj iných zmlúv súvisiacich s touto zmluvou alebo projektom riadiacemu orgánu alebo sprostredkovateľskému orgánu, alebo príslušnému orgánu, ktorý v zmysle zmluvy o spolupráci nastúpi ako oprávnený príjemca informačných alebo iných povinností na miesto riadiaceho orgánu alebo príslušným orgánom zastupujúcim Slovenskú republiku, najmä informácií o:

* úverovom vzťahu založenom touto zmluvou, a o iných zmluvách súvisiacich s touto zmluvou a záložných zmluvách na zabezpečenie pohľadávok banky z tejto zmluvy,
* termíne vykonania kontroly plnenia podmienok tejto zmluvy a zmlúv s ňou súvisiacich u klienta (na predmetnej kontrole sa môžu zúčastniť aj zástupcovia riadiaceho orgánu alebo sprostredkovateľského orgánu alebo orgánu zastupujúceho SR);
* skutočnostiach vyplývajúcich z analýzy ekonomickej situácie klienta, ktoré by viedli k zatriedeniu pohľadávky banky z tohto úveru do triedy neštandardných pohľadávok v zmysle príslušného opatrenia NBS,
* akomkoľvek porušení podmienok tejto zmluvy,
* schválení dodatku k tejto zmluve,
* odstúpení banky od tejto zmluvy alebo vyhlásení predčasnej splatnosti úveru a o dôvodoch odstúpenia od tejto zmluvy alebo vyhlásenia predčasnej splatnosti úveru,
* o začatí výkonu záložného práva zriadeného v prospech banky, podaní návrhu na vykonanie exekúcie alebo dražby na majetok klienta, resp. po získaní takejto informácie o vedení exekúcie alebo dražby na majetok klienta treťou osobou,
* o podaní návrhu na vyhlásenie konkurzu alebo povolenie reštrukturalizácie klienta rep. o získaní informácie o podaní takéhoto návrhu,
* o výsledku výkonu záložného práva, zániku resp. každej zmene obsahu záložného práva,
* o podaní trestného oznámenia.

1. Záverečné ustanovenia
   1. Táto zmluva je platná a účinná dňom jej podpisu zmluvnými stranami a je uzatvorená na dobu určitú – do splnenia všetkých záväzkov klienta vyplývajúcich z tejto zmluvy. Ak zákon ustanovuje povinné zverejnenie tejto zmluvy, zmluva je účinná dňom nasledujúcim po dni jej zverejnenia.
   2. Túto zmluvu je možné meniť a dopĺňať len písomnými dodatkami, ak nie je v tejto zmluve ustanovené inak.

|  |  |  |  |
| --- | --- | --- | --- |
| **V Bardejove, dňa 03.10.2019** | | **V Bardejove, dňa 03.10.2019** | |
| **banka** | | **klient: Obec Rokytov** | |
| Meno a priezvisko: | **Beáta Tarnovská** | Meno a priezvisko: | **Mgr. Ľubomír Pangrác-Piter** |
| Funkcia: | **Regionálny riaditeľ pre firemný a muni. obchod** | Funkcia: | **starosta obce** |
| Podpis: |  | Podpis: |  |
| Meno a priezvisko: | **Vladimír Pipas** |  |  |
| Funkcia: | **Firemný bankár** |  |  |
| Podpis: |  |  |  |